lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv en lv lv pl en pl pl pl pl lv pl pl lv pl pl pl lv en hbs_lat lv lv lv lv lv en lv cs lv lv en lv lv lv lv lv es en lv nl lv lv lv lv lv lv lv it en fi nl lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Aloja nosvinējusi savus svētkus (papildināts) – Alojas administrācija
Alojas pilsētas un pagasta pārvalde
Alojas novada dome04.07.201513.07.2015 Aktualitātes, Alojas Ausekļa vidusskola, Alojas Dienas centrs, Alojas kultūras nams, Alojas pagasts un pilsēta, Alojas sporta halle, Dzīvnieku atbalsts, Galda tenis, Motosports
Ar mājražotāju un amatnieku tirgošanos laukumā Rīgas ielā, Alojā sākās tradicionālās pilsētas svētku svinības, kurām šoreiz dots nosaukums „Alojas alfabēts”, ievadot Alojas novada attīstības biedrības tūrisma projektu, kura laikā dažādus apskates objekti kartē tiks iezīmēti ar alfabēta burtiem. Šī tematika svētkos apspēlēta visdažādākajos veidos, piedāvājot aktivitātes visu paaudžu iedzīvotājiem.
Rīta pusē un līdz pat pēcpusdienai bērni, jaunieši un ģimenes piedalījās dažādās rotaļās Burtu pļavā, kura bija izveidota laukumā pie Alojas Ausekļa vidusskolas. Atnākušie apguva jaunas prasmes radošajās darbnīcās, pārbaudīja savas zināšanas par latviešu tautas dziesmām un veiklību, orientējoties alfabētā, sacentās dažādos erudīcijas uzdevumos un lielformāta spēlēs, par veiksmīgu izpildījumu saņemot arī gardas balvas.
Pirmo reizi Alojā gan pieaugušajiem, gan bērniem bija iespēja izbaudīt bezsvara sajūtu kosmonautu un pilotu bezmaksas trenažierī Orbitron. Šo atrakciju nekavējās izmēģināt daudz drosminieku. Notika arī sacensības volejbolā, basketbolā, šautriņu mešanā, akmens mešanā tālumā un ģimeņu stafetē. Tikmēr vidusskolas sporta hallē norisinājās Baltijas jauniešu TOP10 sacensības galda tenisā. Tajās piedalījās labākie jaunie galda tenisisti un tenisistes no visām Baltijas valstīm. Savukārt pie Dienas centra mazākos svētku apmeklētājus priecēja „Odziņas atrakcijas” sagādātās izklaides ar velokartiem un mehāniskajiem zirdziņiem.
Šķiet, lielāko apmeklētāju atsaucību guva biedrības „Dzīvnieku atbalsts” un SIA „Būsi vesels”, sadarbībā ar vietējiem zemniekiem, rīkotā izstāde dzīvnieku pastaigu laukumā „Viena diena lauku sētā”. Izstādes apmeklētāji ar prieku jāja zirga mugurā, aplūkoja teliņus, sivēnus un aitas, kazu mammu ar kazlēniem, kuru dažs arī apmīļoja, klēpī turot, visa veida mājputnus, trušu ģimeni, kaķeni ar kaķēniem un suņus, kuri mīt patversmē, turklāt pat iemēģināja roku govs slaukšanā. Svaigi slaukto pienu bija iespēja nogaršot, bet piensaimnieki apmeklētāju acu priekšā demonstrēja gan krējuma malšanu, gan sviesta kulšanu, piedāvāja nodegustēt saldo un skābo krējumu, pilnpiena un vājpiena biezpienu, paniņas, rūgušpienu un dažāda veida sierus, tostarp uz ugunskura tikko pagatavotu Jāņu sieru. Atnākušās ģimenes atzina, ka šī ir lieliska iespēja iemācīt bērniem ko jaunu, turklāt arī pašiem uzzināt daudz kā interesanta par mājdzīvniekiem, jo izstādē bija sagatavota informācija par katru tajā apskatāmo dzīvnieku sugu.
Karsto laikapstākļu dēļ sākotnēji plānotās brīvdabas teātra izrādes tika pārceltas uz Alojas kultūras nama telpām. Vilzēnu tautas nama amatierteātris izrādīja Vigitas Pumpures lugu „Kaimiņu būšana”, bet Viļķenes kultūras nama amatierteātris uzstājās ar Danskovītes lugu „Sievasmātes bizness”.
Paralēli notikumiem pilsētas centrā, Jaunzemnieku mototrasē norisinājās arī L.A.M.A. motokrosa turnīra 5.posms un Alojas novada kausa izcīņa, kas pulcēja ne mazums skatītāju un dalībnieku ne vien no Latvijas, bet arī citām valstīm. Sacensību atklāšanā uzrunu sportistiem un viņu atbalstītājiem teica Alojas novada domes priekšsēdētājs Valdis Bārda.
Vakara noslēgumā uz skatuves kāpa Rīgas improvizācijas teātris, bet svinības noslēdzās ar karaoke dziedāšanu, Alojā iecienītajām nakts orientēšanās sacīkstēm un zaļumballi, kurā par lustīgu izdancošanos parūpējās grupa „Zeļļi”.
Sacensībās piedalījās 16 komandas un 2 individuālie dalībnieki. Uzdevums bija pēc dotajām fotogrāfijām sameklēt 14 kontrolpunktus un atrast visus alfabēta burtus pilsētā publiski pieejamos uzrakstos. Līdz finišam tika 17.
Dalīta 1./2.vieta ar maksimāli iegūstamajiem 470 punktiem komandām „Nedraugi” un „Lidoņi”, bet 3.vieta ar 460 punktiem komandai „Labie puikas”.
„Žirafēni” – 450 p.
Ieva Ulme – 430 p.
„Pončiki” – 430 p.
„Draugi” – 420 p.
„Komanda” – 420 p.
„Čakstes iela 1” – 340 p., speciālbalva par daudzajiem nosaukumu variantiem
„Irbītes” – 340 p.
„Lelde” – 340 p.
„Ričuks” – 320 p., speciālbalva kā pirmajiem finišā
„Alojas četrīši” – 310 p.
„Džemperis” – 300 p.
„Burunduki” – 230 p.
Andris Bīviņš -220 p.
Izloze par trūkstošo burtu afišā
Pareizā atbilde – burts „R” afišas rāmītī. Daudzi bija pamanījuši, ka arī afišas tekstā nav izmantots viens alfabēta burts – „H”. Par pareizām tika uzskatītas abas atbildes.
Saņēmām 132 īsziņas. Pirmā atbildi atsūtīja Linda Neļķe.
Viena no atbildēm bija nepareiza.
Izlozē pārsteiguma balvas laimēja Antra Kārkliņa un Anda Bondare.
Galveno balvu – no koka gatavotu Alojas vārda pirmo burtu „A”, laimēja Anita Apsīte. Zīmīgi, ka ar šo burtu sākas arī laimētājas vārds un uzvārds, turklāt viņa ir alojiete.
Biedrība “Dzīvnieku atbalsts” un veterinārais serviss “Būsi vesels” saka paldies saimniekiem, kuri uzticēja savus mīluļus izstādei, kuplinot pasākumu “Viena diena lauku sētā” un brīvprātīgajiem, kuri palīdzēja to iekārtot:
Ruta un Helmuts Maksims
z/s Draugu dārzs – Māris Siktārs un Alvis Bondars
← Noslēgusies bērnudārza ēkas rekonstrukcija Vilzēnos
Pieejams „Atbalsts jaunajiem lauksaimniekiem uzņēmējdarbības uzsākšanai” →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.